Generalforsamling onsdag den 18. Februar 2015.

Dagsorden:

1. Valg af dirigent

2. Valg af referent

3. Formandens beretning (skal godkendes)

4. Regnskab (skal godkendes)

5. Valg af bestyrelse, på valg er:Dennis Winter Sørensen.

Der skal herudover suppleres med 2 til bestyrelsen og 1 suppleant.

6. Valg af revisor, på valg er: Max Jensen

7. Evt.

Ad. 3 Formandens beretning.

Kjørmesgilde i Glud Forsamlingshus trak igen fuldt hus med over 150 deltagere til den traditionelle ret og dejlig underholdning ved Gry Johansen. Tak til Alex Holm og Co for det store arbejde der ligges i arrangementet.

Cykelsti fra Glud til Snaptun er langt om længe afsluttet og vi havde en dejlig indvielse med flotte taler og deltagelse af alle børnene fra både skolen, efterskolen og børnehaven.

Hastighedsbegrænsningen gennem Glud by er ved samme lejlighed ændret til 40 km/t. Det har krævet lidt tilvænning fra billisterne, men jeg synes vi oplever en mere rolig trafikafvikling, især forbi skolen. Selve cykelstien blev billigere end forventet og derfor er der i samme arbejdsgang etableret en kys og kør-bane ved skolen, igen for at lette trafikafviklingen omkring skolen.

I året der er gået har vi arbejdet med generel forskønnelse, herunder fjernelse af det gamle rensningsanlæg ved Glud Engvej. Vi har fået accept, men ting tager tid… Borgerforeningen har bord-bænke sæt stående ved stranden for enden af Pøtvej. Disse skal opdateres med frisk træ og maling. Vi er i dialog med kommunen om at få beskåret træer og buske på skråningen.

Vi har jo desværre forsat et meget skæmmende område overfor brugsen. Vi har efterhånden talt om det i mange år. Det er vores indtryk, at kommunen er meget bevist om vores ønske om en rydning, men den private ejendomsret udfordre en løsning. Vi udnytter enhver lejlighed i vores samtaler med kommunen for at skubbe på.

Et andet projekt under generel forskønnelse; nyt bus-venteskur ved skolen. Det eksisterende skur rummer ikke det antal som venter på bussen om morgenen. Vi har sparet penge sammen i borgerforeningen til, at vi kan opsætte et nyt i perforeret stål, men også her skal vi lige ned i det tempo som kommunen arbejder i….

Vi har et ønske om, at være lidt lækre også i den virtuelle verden. Ingen af os i bestyrelsen havde de kompetencer, men Hedensted kommune har hjulpet os i gang, og siden er vi blevet beriget med Gert Winther´s kompetencer. Således har vi i dag [www.gludby.dk](http://www.gludby.dk) som samlende hjemmeside for områdets foreninger og aktiviteter, museer og virksomheder. Prøv den, den er en rigtig god oplevelse og meget oplysende for både tilflyttere og andre.

En hjemmeside er ikke bedre end det den fodres med, så lov mig at være gode til at komme med input om dette og hint.

Det kommende år, skal vi have drøftet hvordan vi bliver bedre til at modtage tilflyttere. Det er jo først og fremmest naboer der byder tilflyttere velkomne, men der kunne også godt ligge en opgave for borgerforeningen i, at introducere tilflyttere til området med information osv.

Afslutningsvis vil jeg takke bestyrelse, kassere og revisorer for jeres tid.

Ad 4. Regnskab:

Ad 5. Valg til bestyrelsen

Vi har tilsagn fra Gert Winther og Claus Porsgaard om deltagelse i bestyrelsen.

Suppleant: